હિટલર એમ માનતો હતો કે માણસનું પરાક્રમ તેના વંશ પર આધારિત છે અને નોર્ડિક વંશનું લોહી શ્રેષ્ઠ છે, બાકીનું હીન છે. નોર્ડિક વંશનું લોહી બગડી ન જાય તે માટે નોર્ડિક વંશનો અન્ય સાથે વિવાહ ન થવો જોઇએ. સાથે જ એમ પણ માનતો કે લોકશાહી વિઘાતક છે, પ્રમુખશાહી જ શ્રેષ્ઠ છે. દરેક યુગમાં શ્રેષ્ઠ નેતા જન્મે છે. તેનું વર્ચસ્વ સ્વીકારી લેવામાં જ રાષ્ટ્રનું કલ્યાણ છે. આ બીજા વિશ્વયુદ્ધ સમયના જર્મનીનો કેંદ્રવર્તી વિચાર હતો.